Drie sterf in gru-botsing buite VilliersDie ongelukstoneel. Foto: Netcare 911 Santi Steinmann, woordvoerder van Netcare 911, het gesê twee motors het reg van voor gebots waarna nog twee motors teen die ander motors gebots het. Volgens Steinmann het een van die voertuie omgeslaan. Twee mans en ‘n vrou is in die botsing dood. Twee mense is beseer, waaronder een kritiek. Die beseerdes is op die toneel behandel voordat hulle na nabygeleë hospitale geneem is vir verdere behandeling. Die verkeer is erg ontwrig weens die botsing. Die presiese oorsaak van die ongeluk word ondersoek.